Millainen on ilotulitteen rakenne?
Raketin rakenne  muovinen kärkikartio pahvihylsy runkona efektipillerit (mustaruuti + värikemikaalit) hajotuspanos, joka levittää ja sytyttää efektit puukeppi lennon vakautukseen ja raketin lähetykseen raketin ajomoottori mustaruutia turvatulilanka raketin sytytykseen turvatulilangan suojahylsy, irrotetaan käyttöpaikalla     Ilotulitepadan rakenne  putket pakattu pahvirasiaan rasian ulkopinta koristepaperia tulilanka padan ulkopinnassa (vihreä turvatulilanka, syttyy vain päästä) putken sisällä ja putkien välillä pikatulilankaa      Yksittäisen putken rakenne  putki pahvihattu efektiputki efektiruuti (värit, äänet) hajotuspanos (mustaruuti) heittopanos (mustaruuti) pikatulilanka (siirtää sytyttämisen seuraavaan putkeen) pohjakappale (puristettua savea)
fi
Milloin ilotulitteiden käyttö on sallittua?
Ilotulitusvälineitä saa pääsääntöisesti käyttää vain uutenavuotena kuusi tuntia ennen vuodenvaihdetta ja kaksi tuntia sen jälkeen. Joillain paikkakunnilla ilotulitteiden käyttö on sallittua myös esimerkiksi kesän päättyessä ns. huvilakauden päättäjäisissä. Tiedon sallituista ilotulitteiden käyttöajankohdista saat kuntasi järjestyssäännöistä tai kysymällä paikkakuntasi pelastuslaitokselta tai poliisilta.  Sallittuina käyttöajankohtinakaan ilotulitetta ei kuitenkaan saa ampua seuraavissa tapauksissa:  jos tulite ei ole ehjä jos tulitteen sytytyslanka ei näy kunnolla jos tulilanka on kastunut eikä syty kunnolla jos et ole aivan varma, miten tuotetta käytetään jos olet alaikäinen jos sinulla ei ole suojalaseja jos olet humalassa.
fi
Miten ilotulitteita säilytetään kotona turvallisesti?
Ilotulitteita saa säilyttää samassa asuinhuoneistossa enintään viisi kiloa (pyromassan määrä). Säilytystilana pitää olla lukittu kaappi tai lukittu tila. Tilan pitää olla kuiva, eikä se saa olla normaalia huoneenlämpöä kuumempi. Ilotulitteita ei saa varastoida lähellä lämmönlähdettä, eikä avotulta saa käsitellä ilotulitepakkausten lähellä. Lisäksi on kiellettyä säilyttää ilotulitteita ullakoilla, kellarikomerossa tai muissa yhteisissä tiloissa, joita on esimerkiksi kerrostaloissa ja rivitaloissa. Vuodenvaihteesta käyttämättä jääneet ilotulitteet voit säilyttää näin, jolloin ne eivät mene pilalle. Ilotulitteille ei ole määrätty ”parasta ennen” -päivää.
fi
Saako hätäraketteja käyttää ilotulitukseen?
Hätäraketteja ei saa käyttää kuin todellisessa hätätilanteessa. Niiden käyttäminen ilotulituksessa on kiellettyä. Viranomaisten luvalla järjestetään joillain paikkakunnilla kuitenkin erityisiä tilaisuuksia, joissa voidaan ampua myös hätäraketteja. Näistä tilaisuuksista kannattaa kysellä veneilyseuroilta.
fi
Voiko ilotulitteita korjata tai tuunata?
Ei. Älä koskaan korjaile tai parantele ilotulitetta. Ilotulitteen ruuti ja sen apuaineet ovat herkkiä tulelle, iskulle, hankaukselle ja staattiselle sähkölle, jotka kaikki voivat sytyttää ruudin, jos ilotulitetta käsitellään esimerkiksi leikkaamalla, sahaamalla tai poraamalla.
fi